CELEX: 62016CN0188
Language: et
Date: 2016-04-04 00:00:00
Title: Kohtuasi C-188/16: Eelotsusetaotlus, mille on esitanud Landgericht München I (Saksamaa) 4. aprillil 2016 – kriminaalasi Ionel Opria süüdistuses

18.7.2016   
            
            
               ET
            
            
               Euroopa Liidu Teataja
            
            
               C 260/16
            
         Eelotsusetaotlus, mille on esitanud Landgericht München I (Saksamaa) 4. aprillil 2016 – kriminaalasi Ionel Opria süüdistuses
   (Kohtuasi C-188/16)
   (2016/C 260/21)
   Kohtumenetluse keel: saksa
   
      Eelotsusetaotluse esitanud kohus
   
   Landgericht München I
   
      Põhikohtuasja kriminaalmenetluse pooled
   
   Ionel Opria
   
      Teine menetlusosaline: Staatsanwaltschaft München I
   
      Eelotsuse küsimus
   
   Kas Euroopa Parlamendi ja nõukogu 22. mai 2012. aasta direktiivi 2012/13/EL, milles käsitletakse õigust saada kriminaalmenetluses teavet (1), artiklit 2, artikli 3 lõike 1 punkti c ning artikli 6 lõikeid 1 ja 3 tuleb tõlgendada nii, et liikmesriigi õigusnormid, mille kohaselt saab kriminaalmenetluse raames süüdistatavale, kellel puudub selles liikmesriigis alaline elu- või viibimiskoht, tema suhtes tehtud käskotsuse kätte toimetada vastuvõtmiseks volitatud isikule, kelle süüdistatav on nimetanud, mille tagajärjel jõustub käskotsus sellele vastuväite esitamiseks ette nähtud (kahenädalase) tähtaja möödumisel, mis hakkas kulgema alates kättetoimetamisest volitatud isikule, on viidatud direktiivi sätetega vastuolus ja seda isegi siis, kui liikmesriigi õigusnormide kohaselt tuleb sellisele süüdistatavale, kes kahe nädala jooksul pärast käskotsusest tegelikku teadasaamist esitab pädevale kohtule kirjaliku vastuväite käskotsusele, võimaldada omal algatusel tähtaja ennistamist, millest tulenevalt peab menetlus pärast tähtaja ennistamise otsuse tegemist kulgema samamoodi nagu õigeaegselt esitatud vastuväite puhul?
   
      (1)  ELT L 142, lk 1.